stanford-oval/wikipedia huggingface dataset:
מאנו מנזס
הערות שוליים

↑  אין לבלבל בין גוארני מריו גרנדה דו סול לבין קבוצת ליגת העל גוארני מקמפינאס שבסאו פאולו.
| נבחרת ברזיל – קופה אמריקה 2011 |
| --- | --- | --- |
|  1 ז'וליו סזאר •  2 אלבס •  3 לוסיו •  4 טיאגו סילבה •  5 לייבה •  6 סנטוס •  7 רוביניו •  8 רמירס •  9 פאטו •  10 גאנסו •   11 ניימאר •  12 ויקטור • 13 מאייקון •  14 לואיזאו • 15 סנדרו • 16 אלאנו • 17 אליאס • 18 מורה • 19 פרד • 20 ז'אדסון • 21 אדריאנו • 22 ז'פרסון • 23 לואיז • מאמן: מנזס |  1 ז'וליו סזאר •  2 אלבס •  3 לוסיו •  4 טיאגו סילבה •  5 לייבה •  6 סנטוס •  7 רוביניו •  8 רמירס •  9 פאטו •  10 גאנסו •   11 ניימאר •  12 ויקטור • 13 מאייקון •  14 לואיזאו • 15 סנדרו • 16 אלאנו • 17 אליאס • 18 מורה • 19 פרד • 20 ז'אדסון • 21 אדריאנו • 22 ז'פרסון • 23 לואיז • מאמן: מנזס | ברזיל |
| נבחרת ברזיל – אולימפיאדת לונדון 2012 (מדליית כסף) |
| --- | --- | --- |
|  1 גבריאל •  2 רפאל •  3 טיאגו סילבה •  4 חואן חסוס •  5 סנדרו •  6 מרסלו •  7 לוקאס מורה •  8 רומולו •  9 לאונרדו דמייאו •  10 אוסקר •   11 ניימאר •  12 האלק • 13 ברונו אוביני •  14 דנילו • 15 אלכס סנדרו • 16 גאנסו • 17 פאטו • 18 נטו • מאמן: מאנו מנזס |  1 גבריאל •  2 רפאל •  3 טיאגו סילבה •  4 חואן חסוס •  5 סנדרו •  6 מרסלו •  7 לוקאס מורה •  8 רומולו •  9 לאונרדו דמייאו •  10 אוסקר •   11 ניימאר •  12 האלק • 13 ברונו אוביני •  14 דנילו • 15 אלכס סנדרו • 16 גאנסו • 17 פאטו • 18 נטו • מאמן: מאנו מנזס | ברזיל |
מולקה

מולקה (בקוריאנית: 몰카) הוא המונח הקוריאני למצלמות נסתרות או מצלמות ריגול מיניאטוריות המותקנות בחשאי ובאופן לא חוקי, לרוב על מנת ללכוד תמונות וסרטונים מציצניים.
מולקה הוא קיצור של המילה מולא-קמרה (בקוריאנית: 몰래카메라) שפירושה מצלמה נסתרת. מקורו של המונח הוא משמה של תוכנית מתיחות טלוויזיונית קוריאנית ששודרה ממרץ 1991 ועד נובמבר 1992.
זה הפך את המונח לציון מתיחה ומצלמת ריגול בו זמנית.
בדרום קוריאה, מצלמות הריגול התרבו בשנות ה-2010 והן מותקנות לרוב בחורים קטנים או סדקים בקירות במקומות כמו שירותים ציבוריים ואכסניות.
התמונות והסרטונים המציצניים מועלים לאינטרנט ונמכרים בפלטפורמות השונות, כולל רשתות החברתיות וזאת ללא ידיעת או הסכמת המצולמים בהם.
ביוני 2021, ארגון משמר זכויות האדם (HRW) כינה את דרום קוריאה כמדינה מספר אחת בעולם בשימוש במצלמות ריגול למטרת פשעי מין דיגיטליים.
טרמינולוגיה

טרמינולוגיה או מינוח היא תחום מחקר תאורטי שעניינו מונחים ושימושיהם. "מונחים", במסגרת הטרמינולוגיה, הם מילים, או מילים-מורכבות, המשמשות בהקשר מסוים, להבדיל מן השימוש הצר המצוי במילה, המציין אוסף הגדרות ייחודיות המשמשות במסגרת פרקטיקה מסוימת. מחקרים בטרמינולוגיה עוסקים בין היתר בשאלת היווצרותם של מונחים ויחסי הגומלין שלהם עם התרבות בה הם משמשים.
טרמינולגיה מציינת דיסציפלינה רשמית, הלומדת באופן שיטתי את ה"שיום" וה"ייעוד" של מושגים במסגרת שדה פעילות אנושית, או תחום עניין אנושי, באמצעות מחקר וניתוח של מונחים בתוך הקשר, ולשם תיעוד וקידום השימוש הנכון בהם. מחקר טרמינולוגי עשוי לעסוק בשפה אחת, לכסות מספר שפות ("טרמינולוגיה רב שפתית", "טרמינולוגיה דו-שפתית" וכו'), או עשוי להתמקד בחקר מונחים במסגרת בין-תחומית.
סקירה

הדיסציפלינה הטרמינולוגית מבוססת על עקרונות תאורטיים משלה ומכילה את האספקטים העיקריים הבאים:
ניתוח המושגים ומבנה המושגים המשמשים בשדה או תחום פעילות
זיהוי המונחים המוצמדים למושגים
ביסוס הקשרים בין המונחים מן השפות השונות, במקרה של טרמינולגיה דו שפתית או רב-שפתית
כינוס מינוחים למאמר או מסדי נתונים
ניהול מסדי הנתונים
יצירת מונחים חדשים, במידת הצורך
בעקבות הגלובליזציה, הגיוון הלשוני דועך. אלפי שפות עומדות כבר בפני הכחדה ואחרות מתחילות לאבד את עושרן ותפקדיהן. אי אילו מאמצים לשימור הגיוון הלשוני והטמעתו ברשת האינטרנט נעשים במסגרות שונות המגייסות לצידן טרמינולוגים מתחומים שונים.
סוגי טרמינולוגיות

קיימת הבחנה בין שני סוגים של טרמינולוגיות:
טרמינולוגיה אד הוק - עוסקת במונח יחיד או במספר מצומצם של מונחים.
טרמינולגיה שיטתית - עוסקת בכל המונחים המשמשים בשדה פעילות יחיד או תחום עניין ספציפי.
טרמינולגיה אד הוק נפוצה במקצוע התרגום, בו תרגום מהיר של מונח ספציפי או אוסף מונחים נדרש לשם פתרון בעיית תרגום ייחודית.
טרמינולגיה כדיסציפלינה

כדיסציפלינה הטרמינולגיה קשורה בתרגום, ועל פי רוב מהווה אחד ממקצועות החובה הנלמדים באוניברסיטאות בחוג לתרגום או בבתי הספר לתרגום.
תאוריות של טרמינולגיה

תאוריה מסורתית - תאוריה כללית של הטרמינולגיה
תאוריות חברתיות ותקשורתיות - סוציוטרמינולגיה; תאוריה תקשורתית של הטרמינולוגיה
תאוריות קוגניטיביות - טרמינולגיה סוציוקוגניטיבית; טרמינולוגיה מבוססת שדה-משמעות
לקריאה נוספת

Sonneveld, H, Loenning, K: (1994): Introducing terminology, in Terminology, p. 1-6
Wright, S.E.; Budin, G.: (1997): Handbook of Terminology Management, Volume 1, Basic Aspects of Terminology Management, Amsterdam, Philadelphia, John Benjamins, p. 370
ראו גם

נומנקלטורה
יוהאן וילהלם, דוכס סקסוניה-אייזנך

יוהאן וילהלם, דוכס סקסוניה-אייזנך (בגרמנית: Johann Wilhelm von Sachsen-Eisenach, ‏17 באוקטובר 1666 - 14 בינואר 1729), היה דוכס סקסוניה-אייזנך בין השנים 1698–1729.
ביוגרפיה

יוהאן וילהלם נולד ב-17 באוקטובר 1666 בפרידוואלדה, ליוהאן גאורג הראשון, דוכס סקסוניה-אייזנך וליוהאנטה, נסיכת זיין-ויטגנשטיין, בתם של ארנסט, רוזן זיין-ויטגנשטיין ולואיזה יוליאנה, רוזנת ארבאך.
בשנת 1686 מת אביו יוהאן גאורג הראשון, דוכס סקסוניה-אייזנך, ואחיו יוהאן גאורג השני, דוכס סקסוניה-אייזנך עלה לשלטון במקומו. בשנת 1698 מת אחיו ללא ילדים, ויוהאן וילהלם עלה לשלטון במקומו. יוהאן וילהלם התחתן ארבע פעמים, ונולדו לו 12 ילדים, אך רק ארבעה מילדיו שרדו בבגרותם.
ב-14 בינואר 1729 מת יוהאן וילהלם באייזנך, ובנו וילהלם היינריך, דוכס סקסוניה-אייזנך עלה לשלטון במקומו.
משפחתו

ב-28 בנובמבר 1690 התחתן יוהאן וילהלם עם אמליה מנסאו-דיאץ, בתם של וילהלם פרידריך, רוזן נסאו-דיאץ ואלברטינה אגנס, רוזנת נסאו, ממנה נולדו לו שני ילדים:
וילהלם היינריך, דוכס סקסוניה-אייזנך (1691–1741)
אלברטינה יוהאנטה, נסיכת סקסוניה-אייזנך (1693–1700)
ב-27 בפברואר 1697 התחתן יוהאן וילהלם עם כריסטינה יוליאנה מבאדן-דורלאך, בתם של קרל גוסטב מבאדן-דורלאך ואנה סופיה מבראונשווייג-וולפנביטל, ממנה נולדו לו 7 ילדים:
יוהאנטה, נסיכת סקסוניה-אייזנך (1698–1726), התחתנה עם יוהאן אדולף השני, דוכס סקסוניה-וייסנפלס
קרולינה, נסיכת סקסוניה-אייזנך (1699–1743), התחתנה עם קרל הראשון, רוזן הסן-פיליפסטאל
אנטון גוסטב, נסיך סקסוניה-אייזנך (1700–1710)
שרלוטה וילהלמינה, נסיכת סקסוניה-אייזנך (1703–1774)
יוהאנטה וילהלמינה, נסיכת סקסוניה-אייזנך (1704–1705)
קרל וילהלם, נסיך סקסוניה-אייזנך (1706–1706)
קרל אוגוסט, נסיך סקסוניה-אייזנך (1707–1711)
ב-28 ביולי 1708 התחתן יוהאן וילהלם עם מגדלנה זיבילה, דוכסית סקסוניה-וייסנפלס, בתם של יוהאן אדולף הראשון, דוכס סקסוניה-וייסנפלס ויוהנה מגדלנה, דוכסית סקסוניה-אלטנבורג, ממנה נולדו לו 3 ילדים:
יוהנה מגדלנה, נסיכת סקסוניה-אייזנך (1710–1711)
כריסטינה וילהלמינה, נסיכת סקסוניה-אייזנך (1711–1740), התחתנה עם קרל, נסיך נסאו-אוזינגן
יוהאן וילהלם, נסיך סקסוניה-אייזנך (1713–1713)
ב-29 במאי 1727 התחתן יוהאן וילהלם עם מריה כריסטינה פליציטס מליינינגן-דאגסבורג-פאלקנבורג-היידסהיים, בתם של יוהאן, רוזן ליינינגן-דאגסבורג-פאלקנבורג ויוהנה מגדלנה מהנאו-ליכטנברג, אך לא היו לו ילדים ממנה.
יחסי איטליה – מקדוניה הצפונית

| יחסי איטליה – מקדוניה הצפונית |
| --- | --- |
איטליה: מקדוניה הצפונית


איטליה: מקדוניה הצפונית
שטח (בקילומטר רבוע)
301,340: 25,713
אוכלוסייה
59,293,250: 1,820,681
תמ"ג (במיליוני דולרים)
2,254,851: 14,761
תמ"ג לנפש (בדולרים)
38,029: 8,108
משטר
רפובליקה

שגרירות איטליה בסקופיה
יחסי איטליה–מקדוניה הצפונית הם יחסי החוץ בין איטליה לבין מקדוניה הצפונית.
סקירה כללית

שתי המדינות כוננו יחסים דיפלומטיים בשנת 1991, זמן קצר לאחר שמקדוניה הכריזה על עצמאותה מיוגוסלביה. בשנת 2020 הצטרפה מקדוניה הצפונית לנאט"ו. כמו כן מקדוניה הצפונית היא מועמדת להצטרפות לאיחוד האירופי, ואיטליה תומכת בהצטרפותה לארגון.
נציגויות דיפלומטיות

איטליה מחזיקה במקדוניה הצפונית שגרירות בסקופיה.
מקדוניה הצפונית מחזיקה באיטליה שגרירות ברומא ו-2 קונסוליות במילאנו וונציה.
יחסי איטליה – ערב הסעודית

| יחסי איטליה – ערב הסעודית |
| --- | --- |
איטליה: ערב הסעודית


איטליה: ערב הסעודית
שטח (בקילומטר רבוע)
301,340: 2,149,690
אוכלוסייה
59,293,250: 34,113,889
תמ"ג (במיליוני דולרים)
2,254,851: 1,067,583
תמ"ג לנפש (בדולרים)
38,029: 31,295
משטר
רפובליקה פרלמנטרית: תאוקרטיה אסלאמית

יחסי איטליה–סעודיה הם היחסים הדיפלומטיים שבין הרפובליקה האיטלקית לבין סעודיה.
היסטוריה

בין איטליה לסעודיה מתקיימים יחסים דיפלומטיים חלקיים במצב רעוע. הגורם המרכזי למצב היחסים בין המדינות הוא אמירות גזעניות של פוליטיקאים איטלקים המשפילות את האסלאם[דרוש מקור], שהיא הדת הרשמית בערב הסעודית. ממשלת איטליה מנסה לשפר את היחסים על ידי תמיכה בהצעות שמציעה סעודיה, כגון ההצעה שהעלתה סעודית בשנת 2005 להקים מרכז מידע בינלאומי שייאסוף מודיעין נגד ארגוני טרור. שגריר איטליה בסעודיה הוא תושב איטליה אשר התאסלם במהלך כהונתו.
נציגויות דיפלומטיות

איטליה מחזיקה בשגרירות בריאד ובקונסוליה כללית בג'דה. מאידך, ערב הסעודית מחזיקה בשגרירות ברומא, בירת איטליה.
יחסי איטליה – ניו זילנד

| יחסי איטליה – ניו זילנד |
| --- | --- |
איטליה: ניו זילנד


איטליה: ניו זילנד
שטח (בקילומטר רבוע)
301,340: 268,838
אוכלוסייה
59,293,250: 5,223,485
תמ"ג (במיליוני דולרים)
2,254,851: 253,466
תמ"ג לנפש (בדולרים)
38,029: 48,524
משטר
רפובליקה: מונרכיה חוקתית

יחסי איטליה–ניו זילנד הם יחסי החוץ בין ניו זילנד והרפובליקה האיטלקית.
היסטוריה

איטליה וניו זילנד לחמו זו בזו במהלך מלחמת העולם השנייה, וכוחות ניו זילנדים תחת פיקודו של ברנרד פרייברג השתתפו בלחימה בחזית האיטלקית.
כיום שתי המדינות משתפות פעולה במגוון סוגיות גלובליות כולל לווייתנים, שינויי אקלים, זכויות אדם, שמירת שלום ואי-הפצת נשק גרעיני. אנו גם עובדים בשיתוף פעולה הדוק ברמה האזורית באנטארקטיקה ובאוקיינוס השקט.
יחסי סחר

איטליה היא שותפת הסחר של ניו זילנד הרביעית בגודלה בתוך האיחוד האירופי. הסחר ממשיך להיות יציב למרות אקלים כלכלי קשה ומשבר החובות בגוש האירו.
עורות וצמר דק של ניו זילנד מבוקשים לתעשיית האופנה של איטליה. איטליה היא גם שוק חשוב עבור פרי הקיווי הניו זילנדי.
שוק התיירות הוא גולת הכותרת עבור שתי המדינות, כאשר מטיילים איטלקיים וניו זילנדים נהנים כעת מכניסה ללא ויזה למדינות זו של זו.
יחסים דיפלומטיים

ניו זילנד מחזיקה באיטליה שגרירות ברומא וקונסוליה כללית במילאנו. מאידך, איטליה מחזיקה בניו זילנד שגרירות בוולינגטון, ו-3 קונסוליות באוקלנד, כרייסטצ'רץ' ודנידין.
יוליוס סקה

יוליוס סקה (בסלובקית: Július Szöke; נולד ב-1 באוגוסט 1995 בהנושטה שבסלובקיה) הוא כדורגלן סלובקי המשחק בעמדת הקשר האחורי בקבוצת אריס לימסול.
קריירת מועדונים

סקה שיחק בספורט פדברוזובה, במ.פ.ק. רוז'ומברוק ובזלאטה מורבאצה מליגת העל הסלובקית.
ב-2 במרץ 2016 חתם בשחטיור קרגנדה מליגת העל הקזחית, במדיה ערך 55 הופעות ליגה והבקיע חמישה שערים.
ב-10 בינואר 2018 חתם סקה בשחטיור סליהורסק מליגת העל הבלארוסית.
בנובמבר 2021 סקה סיכם בעירוני קריית שמונה מליגת העל והצטרף אליה בינואר 2022.
בקיץ 2024 חתם בסלובן ברטיסלאבה.
תארים

ליגת העל הבלארוסית (1): 2020
הגביע הבלארוסי (1): 2018/2019
הערות שוליים

↑  שלמה וייס‏, יוליוס סקה סיכם בעירוני קרית שמונה לעונה וחצי, ביק יעזוב, באתר וואלה, 30 בנובמבר 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוליוס סקה".
יוליוס פוזנר

| --- | --- |

 לידה:  4 בנובמבר 1904 Groß-Lichterfelde, הרפובליקה הפדרלית של גרמניה 
 פטירה:  29 בינואר 1996 (בגיל 91) ברלין, הרפובליקה הפדרלית של גרמניה 
 מדינה:  גרמניה 
 מעסיק:  האוניברסיטה לאמנויות בברלין 
 פרסים והוקרה:  מדליית ארנסט רויטר (1988)  פרס היינריך מאן (1996)  פרס האמנות של ברלין (1977) 
 
רחוב על שם פוזנר
יוליוס פוזנר (בגרמנית: Julius Posener;‏ 4 בנובמבר 1904, ליכטרפלדה – 29 בינואר 1996, ברלין) היה היסטוריון אדריכלות, סופר ומחנך במסגרת מערכת ההשכלה הגבוהה בגרמניה.
בהגיעו מרקע יהודי-בורגני, בנו של הצייר מוריץ פוזנר ובתו של יזם הנדל"ן אופנהיים, גדל יוליוס פוזנר בסביבה של המעמד הבינוני, בפרבר וילות של ברלין ליכטרפלדה-מערב המוכר כבעל ערך אדריכלי. הוריו בנו שם לעצמם וילה בסגנון הכפרי האנגלי והם נחשבים למייסדי האדריכלות המתקדמת. סביבה זו גיבשה אותו ועיצבה את אמירתו.
גרתי בגרמניה, המדינה הכי טובה שיש, בפרבר הווילות הכי טוב, בבית הכי טוב עם הגן הכי רחב ומרוחק. . . כשדקלמתי לעצמי בערבים את תפילתי, בטרם הלכתי לישון, הייתי שבע רצון מהעולם ואהבתי את אלוהים מתוך הכרת תודה" (מתוך האוטוביוגרפיה של היינריך איינירהורן (Heimliche Erinnerungen) - זיכרונות סודיים.
אורח חייו ופעילותו של פוזנר יתגבשו בעוצמה כתולדה מהתנתצותה של תחושת האידיאל והרייך השלישי שהגיע בהמשך. הוא למד אדריכלות משנת 1923 עד 1929, תחת, בין השאר הנס פלציג, באוניברסיטה הטכנית של ברלין. לאחר לימודיו היה פעיל בין היתר במשרדו של אריך מנדלסון בברלין והתגורר באופן זמני גם בפריס. הוא נמלט לשם לאחר מאבק כיבוש השלטון על ידי הנאצים ב -1933. פוזנר עלה לארץ ישראל בשנת 1935, התנדב לצבא הבריטי והתאזרח בשנת 1946. לאחר המלחמה הוא לימד בלונדון ובקואלה למפור משנת 1956. הוא נענה לקריאה למשרת הוראה לתולדות הבינוי במוסד להשכלה גבוהה של ברלין לאמנויות הבניין (האוניברסיטה לאמנויות בברלין) ולימד שם עד 1971.
יוליוס פוזנר היה יו"ר אגודת האדריכלים, המעצבים והתעשיינים הגרמנית (ורקבונד) משנת 1973 עד 1976 ושימש יועץ חשוב לרבעון האדריכלות והאורבניזם - ארכ'+ (arch +).
קרבתו לכאוס הפוליטי הגרמני נשזרה בסגנון חייו של פוזנר כמפורט בספר זיכרונותיו.
כתבים

Anfänge des Funktionalismus. Von Arts and Crafts zum Deutschen Werkbund (תחילת הפונקציונליות. על אומנויות ומלאכה של אגודת האדריכלים, המעצבים והתעשיינים (ורקבונד), 1964
Der Architekt אריה שרון Bauen und Wohnen, 12, 1969
האנס פולציג, 1970
משינקל לבאוהאוס, 1972
Weg zu einer neuen Architektur 1889-1918 (ברלין בדרך לארכיטקטורה חדשה 1889–1918), 1977
ישן כמעט כמו המאה - Fast so alt wie das Jahrhundert. Eine Autobiographie als Epochengemälde. Vom späten Kaiserreich über die kurzen Jahre der Republik in die Zeit des wechselvollen Exils. Am Ende die Heimkehr in das neue Berlin (אוטוביוגרפיה כציור של תקופה. מהאימפריה המאוחרת לאורך שנותיה הקצרות של הרפובליקה בתקופת הגלות רבת המאורעות, ועד לבסוף, השיבה הביתה אל ברלין החדשה), זידלר, ברלין 1990.
בגרמניה - ברלין 20011945-1946, In Deutschland 1945-1946, Berlin 2001
In Deutschland 1904-1933 Heimliche Erinnerungen - היינריך איינירהורן, (זיכרונות סודיים. בגרמניה 1904–1933), 2004
יוליוס פוזנר Posener Vorlesungen 1, Die modern Architektur (1924-1933) (הרצאה 1: The modern Architecture 1924-1933) arch + 48
יוליוס פוזנר Posener Vorlesungen 2, Die Architektur der Reform (1900-1924) (הרצאה 2: The Architecture of the Reform 1900-1924) arch + 53
יוליוס פוזנר Posener Vorlesungen 3, Das Zeitalter Wilhelms II. (הרצאה 3: גילו של ויליאם השני.) arch+59
י'וליוס פוזנר Vorlesungen 4, Die sozialen und bautechnischen Entwicklungen im 19. Jahrhundert (הרצאה 4: החידושים החברתיים והבינויים של המאה ה -19) arch+63/64
יוליוס פוזנר Posener Vorlesungen 5, Neue Tendenzen im 18. Jahrhundert (הרצאה 5: מגמות חדשות במאה ה -18) arch+69/70
ספרות

מתיאס שרן, סילביה קלאוס (עורכת): יוליוס פוזנר. Ein Leben in Briefen . 1999 (יוליוס פוזנר. חיים במכתבים)
מולקולה קווית

הדמיה של מולקולה קווית
הכלאת אורביטלים אטומיים מסוג sp
מבנה של בריליום פלואוריד (BeF2) (אנ'), מולקולה של פלואור בעלת צורה קווית
ייצוג מילוי-מרחב של יון הטרי-יודיד
בכימיה, מולקולה קווית או מולקולה ליניארית מתארת את הגאומטריה מסביב לאטום מרכזי הקושר אליו שני אטומים אחרים (או ליגנדים) הממוקמים בזווית קשר של 180°. מולקולות אורגניות ליניאריות, כגון אצטילן (HC≡CH), מתוארות לעיתים קרובות על ידי הבאה לידי הכלאת אורביטלי sp עבור מרכזי הפחמן שלהן.
לפי מודל VSEPR (מודל הדחייה בין זוגות האלקטרונים ברמות הערכיות), מולקולות יכולות לקבל צורה קווית אם יש בהן שני אטומים ושאין בהן או שיש בהן שלושה אלקטרונים בלתי קושרים (AX2 או AX2E3) בשיטת AXE. עם המולקולות נייטרליות בעלות הצורה קווית מסוג AX2 נמנות בריליום פלואוריד (אנ'), פחמן דו-חמצני ומימן ציאנידי. המולקולה הקווית החשובה ביותר עם יותר משלושה אטומים היא אצטילן (H−C≡C−H), שבו כל אחד מאטומי הפחמן שלו נחשב לאטום מרכזי עם קשר יחיד למימן אחד וקשר משולש לאטום הפחמן השני. אניונים קוויים כוללים למשל אזיד (N−3) ותיאוציאנט, וקטיונים קוויים כמו יון הניטרוניום.
גאומטריה קווית מתרחשת גם במולקולות מהצורה AX2E3, כדוגמת קסנון דו-חמצני (XeF2) ויון הטרי-יודיד (I3−) בו שני אטומי יוד מחוברים לאחד מרכזי. כמתואר על ידי מודל VSEPR, חמשת זוגות האלקטרונים הערכיים על האטום המרכזי יוצרים גאומטריה מולקולרית של דו-פירמידה משולשת שבה שלושת הזוגות הלא-קושרים תופסים את המיקומים המשווניים הפחות צפופים ושני האטומים המחוברים תופסים את שני המקומות הציריים בשני הצדדים, ממוקמים בקצוות מנוגדים של ציר, ויוצרים מולקולה קווית.
הערות שוליים

↑  Housecroft, C. E.; Sharpe, A. G. (2004). Inorganic Chemistry (2nd ed.). Prentice Hall. p. 43
↑  Greenwood, N. N.; Earnshaw, A. (1997). Chemistry of the Elements (2nd ed.). Oxford: Butterworth-Heinemann
↑  Housecroft, C. E.; Sharpe, A. G. (2004). Inorganic Chemistry (2nd ed.). Prentice Hall. p. 47.
יוהאן ואלר

| --- | --- |

 לידה:  15 במרץ 1866 Aurskog-Høland Municipality, נורווגיה 
 פטירה:  14 במרץ 1910 (בגיל 43) כריסטיאניה, נורווגיה 
 תרומות עיקריות
 מהדק נייר
 
מהדק הניירות שנרשם כפטנט על ידי ואלר ב-1899 וב-1901.
יוהאן ואלר (בנורווגית: Johan Vaaler;‏ 15 במרץ 1866 - 14 במרץ 1910) היה ממציא נורווגי, פקיד פטנטים והמנהל משנת 1892 ועד מותו של משרד "פטנטי ברין" בקריסטיאניה. לעיתים קרובות הוא מזוהה בטעות כממציא מהדק הניירות מסוג Gem הנפוץ, המוכר במשך יותר ממאה שנים.
חייו

ואלר נולד ב"אאורסקוג" כבנו של איכר. בשנת 1899 תכנן סוג של מהדק ניירות והגיש בקשה לרישום הפטנט בגרמניה ב-12 בנובמבר של אותה שנה. בקשתו אושרה ב-6 ביוני 1901. הוא גם הגיש בקשה לרישום הפטנט בארצות הברית ב-9 בינואר 1901. האישור על רישום הפטנט באמריקה הוענק לו ב-4 ביוני 1901.
ללא ידיעתו של ואלר, "חברת ייצור Gem בע"מ" הבריטית ייצרה מהדק ניירות שימושי יותר, אבל המוצר שלהם עדיין לא שווק באותה עת בנורווגיה. העיצוב שלו היה טוב פחות ממתחרהו הבריטי, משום שלא היו בו שתי לולאות מלאות של התיל. ואלר הצליח כנראה לרשום את העיצוב שלו כפטנט בחו"ל, למרות קיומו של מוצר טוב יותר, מכיוון שרשויות הפטנטים באותה תקופה היו ליברליות למדי באישור כל שינוי שולי בהמצאה קודמת כ"פטנט". מספר סוגים של מהדקי ניירות נרשמו כפטנטים בארצות הברית מאז 1867, אבל סוג "Gem" לא היה רשום אז (ומעולם לא היה רשום) כפטנט. כעובד במשרד "פטנטי ברין" בקריסטיאניה, ואלר הכיר את החקיקה והנהלים בנוגע לפטנטים בנורווגיה. הסיבות שלו לרישום הפטנט מחוץ לארצו אינם ידועות, אך ייתכן שהיה לו ביטחון עצמי מוגזם בנוגע להמצאתו והוא רצה להבטיח לעצמו את זכויות המסחר הבינלאומיות. כמו כן, הוא יכול להיות מודע לכך שיצרן נורווגי יתקשה להציג המצאה חדשה בחו"ל, החל בשוק הביתי הקטן. סביר מאוד שתוך זמן קצר הוא התאכזב קשות כאשר ראה את סגנון "Gem", הטוב בתכנונו מהמצאתו שלו, שככל הנראה הוצג בנורווגיה עוד במהלך חייו שלו. לא ידוע אם ניסה ליצור קשר עם יצרנים פוטנציאלים בנורווגיה או בחו"ל, וחוסר יוזמה זה נראה כאישור לכך הוא למד במהרה שמהדק מעולה כבר היה קיים. הפטנט שלו פג בשקט ובינתיים סגנון "Gem" כבש את העולם כולל בארצו, שם יצרן קרסים לדגים נורווגי יצר יחד עם בנו מהדקי ניירות מסוג Gem מאז 1928. ואלר נפטר בקריסטיאניה.
התפתחות המיתוס

הרעיון השגוי שואלר הוא שהמציא את מהדק הניירות התפרסם בנורווגיה לאחר מלחמת העולם השנייה ומצא את דרכו לתוך אנציקלופדיות מסוימות. אירועי המלחמה תרמו רבות למעמדו המיתי של מהדק הניירות. הפטריוטים לבשו אותם על דשיהם כסמל של התנגדות לכובשים הנאצים ולשלטונות הנאציים המקומיים כאשר סימנים אחרים של התנגדות, כמו סיכות עם סמלו של מלך נורווגיה הגולה, הוקון השביעי או סיכות של דגל נורווגיה נאסרו. המהדקים נועדו לציין סולידריות ואחדות ("אנו קשורים יחדיו"). הסמליות שלהם הייתה ברורה עוד יותר מכיוון שהמילה בנורווגית למהדקי ניירות משמעותה גם אוגדים, מחברים ("binders"). מי שלבשו אותם עדיין לא ראו בהם סמלים לאומיים, מכיוון שהמיתוס שלהם על כך שהם המצאה נורווגית לא היה ידוע כלל באותה עת. לבישת המהדקים נאסרה תוך זמן קצר ועונידהם הסתכנו בעונש חמור.
בשנת 1989 אנדרטה של מהדק ניירות ענקי, בגודל של כמעט שבעה מטרים, הוקמה בקמפוס של המכללה למסחר ליד אוסלו לכבודו של ואלר, תשעים שנה אחרי שההמצאה שלו נרשמה כפטנט. למרות שהאנדרטה הוקמה לכבודו של ואלר המהדק שהיא מציגה הוא מהדק ניירות מסוג Gem, ולא המהדק שנרשם כפטנט על ידי ואלר. החגיגה של המצאת מהדק הניירות, על ידי ממציא נורווגי לכאורה, הגיעה לשיאה בשנת 1999, 100 שנים לאחר שואלר הגיש את בקשתו לרישום הפטנט בגרמניה. בול הנצחה לזכר כך הוצא באותה שנה, הראשון בסדרה על כושר ההמצאה הנורווגי. הרקע של הבול מראה העתק של רישום הפטנט במשרד הפטנטים הגרמני "Patentschrift". עם זאת, המהדק שבקדמת התמונה הוא לא מהדק הניירות שמתואר על מסמך זה, אלא של מהדק ניירות מסוג "Gem" הנפוץ. בשנת 2005, אנציקלופדיית הביוגרפיות הלאומית של נורווגיה (Norsk biografisk leksikon) פרסמה את הביוגרפיה של יוהאן ואלר, כממציאו של מהדק הניירות.
ראו גם

מהדק ניירות אדום אחד
אטב בולדוג
לקריאה נוספת

הנרי פטרוסקי, חפצים שימושיים, הוצאת עם עובד, 1995. כולל היסטוריה מקיפה על התפתחות העיצוב של מהדק הניירות.
הערות שוליים

↑  Holst, W.: "Johan Vaaler", Studentene fra 1887, Kristiania 1912
↑  Foss, Halvard: "Den frittstående oppfinner", Styret for det industrielle rettsvern 50 år, pp 188-195, Patentstyret, Oslo 1961, p. 190
↑  Espacenet - Bibliographic data
↑  Petroski, Henry: The Evolution of Useful things, New York 1993, p. 61
↑  Petroski, Henry: "The Evolution of Artifacts", American Scientist, Volume 80, 1992, pp. 416–20
↑  Early Office Museum web site, unknown author, http://www.earlyofficemuseum.com/paper_clips.htm. Consulted on July 2, 2008
↑  מקורות שמאשרים הנחה זו טרם נמצאו, אך סגנון "Gem" היה ידוע בשוודיה מוקדם מספיק כדי להפוך את המילה לגנרית עבור כל מהדק ניירות שם, כך שסביר להניח שאם הוא היה ידוע בשוודיה אז הוא גם היה בנורווגיה באותו זמן בערך.
↑  Oppland Arbeiderblad 24.04.2007: "Mustad har laget binders i snart 80 år". http://www.oa.no/nyheter/article2732145.ece Consulted May 9, 2009.
↑  Binders" in Aschehougs konversasjonsleksikon, Oslo 1974, Vol. 2, p. 695
מולקולה דו-אטומית

הטבלה המחזורית של היסודות, כאשר אלו קיימים כמולקולה דו-אטומית הומוגנית בתנאים סטנדרטיים של טמפרטורה ולחץ צבועים בתכלת.
מולקולה דו-אטומית של חנקן (N2)
מולקולות דו-אטומיות הן מולקולות המורכבות משני אטומים של אותו יסוד או של שני יסודות שונים. מולקולה דו-אטומית המורכבת משני אטומים של אותו היסוד, כגון המולקולה הדו-אטומית של גז המימן (H2), תיקרא מולקולה דו-אטומית הומוגנית, ומולקולה דו-אטומית המורכבת משני יסודות שונים, כגון חנקן חמצני (NO), תיקרא מולקולה דו-אטומית הטרוגנית.
המולקולות הדו-אטומיות הנפוצות בטבע הן: מולקולת מימן H2, מולקולת חנקן N2, מולקולת חמצן O2, חנקן חמצני (NO) ופחמן חד-חמצני (CO). למעשה, כל היסודות שמופיעים בטמפרטורת החדר במצב גזי, פרט לגזים האצילים, צורתם היציבה היא של מולקולה דו-אטומית הומוגנית: H2, N2, O2, F2, Cl2, Br2 ו-I2. רוב היסודות האחרים, שמופיעים בטמפרטורת החדר במצב מוצק, כאשר מעלים את הטמפרטורה עד אשר הם מתאיידים, יופיעו במצב הגזי לראשונה כמולקולה דו-אטומית, אך בטמפרטורה גבוהה מספיק ייפרדו לגז חד-אטומי.
מולקולות דו-אטומיות מתאפיינות בכך שיש להן אופן תנודה ויברציוני אחד, ושני אופני רוטציונים.
ראו גם

שיטת AXE
יחסי איטליה – הרפובליקה הדומיניקנית

| יחסי איטליה – הרפובליקה הדומיניקנית |
| --- | --- |
איטליה: הרפובליקה הדומיניקנית


איטליה: הרפובליקה הדומיניקנית
שטח (בקילומטר רבוע)
301,340: 48,670
אוכלוסייה
59,293,250: 11,450,910
תמ"ג (במיליוני דולרים)
2,254,851: 121,444
תמ"ג לנפש (בדולרים)
38,029: 10,606
משטר
רפובליקה: דמוקרטיה נשיאותית

יחסי איטליה–הרפובליקה הדומיניקנית הם היחסים הבילטרליים בין איטליה לרפובליקה הדומיניקנית. היחסים בין שתי המדינות כוננו ב-22 במרץ 1854. לרפובליקה הדומיניקנית יש שגרירות ברומא, ולאיטליה יש שגרירות בסנטו דומינגו.
היסטוריה

ב-3 באוקטובר 2019, לשכת המסחר האיטלקית–דומיניקנית ארגנה פגישה כדי לדון בפיתוח קשרים מסחריים ותיירותיים בין איטליה לרפובליקה הדומיניקנית. שגריר איטליה ברפובליקה הדומיניקנית, אנדריאה קנפארי (אנ'), אירח את הפגישה עם כמה שרי סחר מהרפובליקה הדומיניקנית.
סחר

לשכת המסחר האיטלקית–דומיניקנית הוקמה כדי לחזק את קשרי הסחר בין שתי המדינות, במיוחד בייצוא ותיירות. בשנת 2019 ייצאה איטליה 338 מיליון דולר לרפובליקה הדומיניקנית, כאשר הייצוא הגדול ביותר הוא עבור תכשיטים. הרפובליקה הדומיניקנית ייצאה באותה שנה 64 מיליון דולר לאיטליה, הייצוא הגדול ביותר הוא עבור סגסוגות ברזל.
הגירה

הדומיניקנים באיטליה החלו להגר לאיטליה בשנות ה-90 של המאה ה-20. עד 2014, יותר מ-28,000 דומיניקנים חיו באיטליה, כאשר הערים הנפוצות ביותר הן לה ספציה, רומא ומילאנו. בשנת 2018 חיו יותר מ-60,000 דומיניקנים באיטליה, מחציתם היו בעלי אזרחות איטלקית, וכמעט 300,000 ברפובליקה הדומיניקנית ממוצא איטלקי. דומיניקנים רבים ממוצא איטלקי מחזיקים בדרכון איטלקי.
יוסף חוריש

| --- | --- |

יוסף חוריש, 1940
 לידה:  1889 
 פטירה:  1975 (בגיל 86 בערך) 
 מוקד פעילות:  עיראק עיראק ישראל ישראל
 תקופת הפעילות:  1920–1975 (כ־55 שנים)
 
יוסף חוריש (בערבית: يوسف حوريش, 1889 – 1975) היה זמר עיראקי, מדקלמי מקאם, מוזיקאי ונגן ג'וזה, ממוצא אוסטרי-יהודי. חוריש היה אחד הזמרים הגדולים והבקיאים ביותר במקורות ובהרכבו של המקאם. התפרסם בזכות מקאם אחד, מקאם אלח'נבאת, לאחר שהקליט אותו על תקליט, שהיה פופולרי מאוד בקרב חובבי המקאם העיראקים.